stanford-oval/wikipedia huggingface dataset:
סמולוויל (סדרת טלוויזיה)
קבלה > ביקורת

הסדרה זכתה לרוב לביקורות חיוביות[דרוש מקור].
דיסקים > CD > Ultimate Smallville Soundtrack

שוחרר ב-16 במאי 2013 בארצות הברית עם נעימת הנושא ועוד 100 שירים מהפסקול של הסדרה:
Wherever You Will Go – דה קולינג
Supernatural – By Divine Right
What Do I Have to Do – Stabbing Westward
Everything I Own – Jude
The Reason – הובסטנק
Fat Lip – Sum 41
Eight Half Letters – Stereoblis
So Far Away – Staind
Weapon – מתיו גוד
100 Years – Five for Fighting
Invisible Man – Theory of a Deadman
Last Resort – פאפא רוצ’
Diamonds and Guns – Transplants
Don’t Say Nothing – The Roots
Hurt – ג’וני קאש
Everything – Lifehouse
Truth or Dare – N.E.R.D
Spell – מרי דיגבי
My Immortal – Evanescence
My Happy Ending – אבריל לאבין
Precious – Depeche Mode
Superman – Stereophonics
You’re Beautiful – ג’יימס בלנט
One More Day – VAST
Pain – Jimmy Eat World
Girls and Boys – Good Charlotte
You Could Be Happy – Snow Patrol
One Moment More – מינדי סמית’
I Grieve – פיטר גבריאל
Boulevard of Broken Dreams – גרין דיי
One Thing – Finger Eleven
La La – אשלי סימפסון
Innocent – Fuel
Perfect – Michelle Featherstone
Superman – Five for Fighting
Ache – ג’יימס קרינגטון
Perfect Memory – Remy Zero
I Miss You – Incubus
Prelude 12 21 – A.F.I
24 – ג’ם
Meltdown – אש
Fever for the Flava – Hot Action Cop
Apologize – OneRepublic
You And Me – Lifehouse
Don’t Cha – פוסיקט דולז
End of the World – Dead by Sunrise
Daisy – Brand New
Days Go By – Dirty Vegas
Weldome to My Life – Simple Plan
Collide – Dishwalla
Yesterday – כריס הייפנר
How Do We Do – Swank
Somewhere Out There – Our Lady Peace
Sober – קלי קלארקסון
I’m with You – אבריל לאבין
It Ends Tonight – The All-American Rejects
Into You – ג’ניפר נאפ
Finding Out True Love Is Blind – Louis XIV
City Lights – פול טנג’ה
Everything I Say Is a Lie – Crush
Wicked Game – HIM
Pioneer to the Falls – אינטרפול
Baby I Need You – קים טיילר
What You Waiting For – גוון סטפני
Holding Out for a Hero – טרה לי קובל
Funny Little Feeling – Rock n Roll Soldiers
Can’t Take My Eyes Off You – Cary Brothers
Roadside – Rise Against
Mercy – דאפי
Dirty Laundry – Bitter:Sweet
Heavenly Day – פטי גריפין
Don’t Forget Me – Red Hot Chili Peppers
Revolution – Authority Zero
Dirty Little Secret – The All-American Rejects
I Don’t Care – אפוקלפטיקה
Untitled – Simple Plan
Breathe Again – שרה ברליס
A Modern Myth – 30 Seconds to Mars
Kryptonite – 3 Doors Down
Superman – ג’ון ויליאמס
Good Talk – Shocore
Hot in Herre – נלי
We Bite – Spencer Project
Battle Flag – Lo Fidelity Allstars
Goodbye Again – Vertical Horizon
Never Let You Go – Third Eye Blind
Up All Night – Unwritten Law
Don’t Ask Me – Ok Go
Wikked Lil Girrrls – אסתרו
Caught In the Sun – Course of Nature
Don’t Take Your Love Away – VAST
Never Been Born – Swank
Clint Eastwood – גורילז
Calling All Angels – טריין
The Girl’s Attractive – Diamond Nights
In this Life – Chantal Kreviazuk
Cold and Empty – קיד רוק
The Middle – Jimmy Eat World
Stop and Stare – OneRepublic
She Will Be Loved – מארון פייב
דיסקים > DVD

| עונה\ות | אזור 1 | אזור 2 | אזור 4 |
| --- | --- | --- | --- |
| 1 | בספטמבר 23 2003 | באוקטובר 13 2003 | בדצמבר 3 2003 |
| 2 | במאי 18 2004 | בספטמבר 17 2004 | בינואר 1 2005 |
| 3 | בנובמבר 16 2004 | באפריל 18 2005 | ביולי 13 2005 |
| 4 | בספטמבר 13 2005 | באוקטובר 10 2005 | בנובמבר 11 2006 |
| 5 | בספטמבר 12 2006 | באוגוסט 28 2006 | באפריל 4 2007 |
| 6 | בספטמבר 18 2007 | באוקטובר 22 2007 | במארס 5 2008 |
| 7 | בספטמבר 9 2008 | באוקטובר 13 2008 | במארס 3 2009 |
| 8 | באוגוסט 25 2009 | באוקטובר 12 2009 | במארס 31 2010 |
| 9 | בספטמבר 7 2010 | באוקטובר 25 2010 | ביוני 22 2011 |
| 10 | בנובמבר 29 2011 | באוקטובר 17 2011 | באפריל 4 2012 |
| 1-10 | בנובמבר 29 2011 | באוקטובר 17 2011 | באוגוסט 1 2012 |
דיסקים > BR

| עונה | אזור 1> ארצות הברית | אזור 1> קנדה | אזור 2> בריטניה | אזור 2> אוסטרליה |
| --- | --- | --- | --- | --- |
| 6 | בספטמבר 18, 2007 | באוקטובר 9, 2007 | באוקטובר 13, 2008 | במארס 3, 2009 |
| 7 | בספטמבר 9, 2008 | בספטמבר 9, 2008 | באוקטובר 13, 2008 | במארס 3, 2009 |
| 8 | באוגוסט 25, 2009 | באוגוסט 25, 2009 | באוקטובר 12, 2009 | במארס 31, 2010 |
| 9 | בספטמבר 7, 2010 | בספטמבר 7, 2010 | באוקטובר 25, 2010 | ביוני 22, 2011 |
| 10 | בנובמבר 29, 2011 | בנובמבר 29, 2011 | באוקטובר 17, 2011 | באפריל 4, 2012 |
הגלעד

ערך זה עוסק בחבל ארץ בירדן. אם התכוונתם למשמעות אחרת, ראו .
נוף בגלעד
נחל יבוק
נחל יבוק
הַגִּלְעָד הוא כינויו העברי של חבל ארץ בעבר הירדן, המשתרע מקו הכנרת בצפון ואזור ים המלח בדרום. בתקופת בית ראשון היה הגלעד חלק מממלכת ישראל, וחלק מהממלכות היהודיות של תקופת בית שני. כיום נמצא הגלעד בגבולותיה של ממלכת ירדן.
גאוגרפיה

לפי הגדרת המקרא מצפון לגלעד מצוי אזור הבשן, ומדרום לו המישור (או הרי מואב). הגלעד נחלק לאזור צפוני ודרומי: מצפון לנחל יבוק, הרי עג'לון, ומדרום ליבוק הרי סלט ועמון.
בגלעד כמות משקעים של 500–600 מ"מ בשנה. בחלקו הצפוני מצויה רמת אירביד שבין הרי עג'לון לירמוך, והיא מהווה מקום מתאים לחקלאות. הרי הגלעד תלולים ומצויים בהם מקווי מים רבים. באזור נמצאים פוספטים המהווים מחצב חשוב לירדן. שם המקום נקשר למילה הערבית ג'לעד שמשמעותו גס, קשה, ייתכן על שום אופיו ההררי.
רמת אירביד היא החלק המיושב ביותר באזור ובה יושבת העיר השנייה בגודלה בירדן, אירביד. בהרי גלעד הדרומיים מצויה העיר ג'רש.
היסטוריה > העת העתיקה

ההתיישבות באזור החלה בסביבות המאה ה־23 לפנה"ס בייחוד באזורי מצבורי הברזל בסביבת היבוק אך הופסקה בין המאה ה־20 ל־13 לפנה"ס. בסוף אותו זמן קמו הממלכות מואב ואדום.
בימי החשמונאים נתחדשה ההתיישבות באזור, זאת לאחר שבזמן המרד ערך יהודה מסע קרבות לשיפור מצבם הביטחוני של התושבים בגלעד.
בתקופה הרומאית חולקה הארץ לחמש פרובינציות, והגלעד נכלל בחלקו הצפוני בפלשתינה סקונדה וחלקו בפרובינציה ערביה. היישוב היהודי בעבר הירדן פסק מלהתקיים בימי הביניים.
היסטוריה > העת החדשה

בביקורו של לורנס אוליפנט בארץ ישראל ב־1879, הוא העלה את הרעיון כי היהודים אשר יעלו ארצה יתיישבו באזור הגלעד, רעיון אשר גם הביא בספרו "ארץ הגלעד". על אף שלזמן מה הייתה התוכנית קרובה לאישור, היא נדחתה לבסוף על ידי הטורקים.
דוד בן-גוריון האמין בעתיד ההתיישבות היהודית בעבר הירדן ובגלעד בפרט, בכותבו:
רוב מניינו ורוב בניינו של היישוב בעבר הירדן, בייחוד בגלעד, היה יהודי גם בימי שלטון רומא, וגם לאחר החורבן לא נשבת משם היישוב העברי. ואין כל ספק שהתאחזו היהודים בארץ מולדתם הראשונה – כי פה, בעבר הירדן נולדה האומה העברית – תחיה ותפרה שוב את ארצות גלעד ובשן, וגבול המדבר הנוכחי יעתק ויוסג עם רבוי היישוב והרחבת התרבות מזרחה, ותחומי עבר הירדן יתרחבו ויתפשטו על חשבון השממה וערבת המדבר.
עבר הירדן המזרחי ובכללו הגלעד נכללו בכתב המנדט על ארץ ישראל כחלק מהמדינה היהודית העתידית. לאחר זמן קצר הוצא האזור מהתוכנית על ידי בריטניה. למרות זאת, קיימה הסוכנות היהודית בשנות ה־30 משא ומתן על רכישת אדמות בגלעד.
שתי התנועות הנגדיות בציונות, התנועה הרוויזיוניסטית ותנועת העבודה האמינו בחזון ההתיישבות היהודית גם בעבר הירדן. במהלך השנים שתי התנועות הללו ויתרו על רעיון זה. חלקים מתנועת העבודה בתחילה ולאחר מכן שאר המחנה הציוני סוציאליסטי, דבר דומה קרה גם בתנועה הרוויזיוניסטית. מנחם בגין, בנאומו ביום הקמת המדינה הזכיר חזון זה:
על כן נשא נישא בגאון את חזון הגאולה השלמה, את חזון המולדת המשוחררת תחת הדגל העברי... עוד הנף יניפו חיילי ישראל את דגלנו על מגדל דוד; עוד חרוש תחרוש מחרשתנו את שדות הגלעד.
אולם הגלעד נתון לשליטת ירדן, וכיום ניתן לתייר בו ולהנות מנופי הריו המרהיבים מן בקעת הירדן ומדרום רמת הגולן.
ראו גם

אירביד
הבשן
פראיה
עבר הירדן
ערב מול הגלעד
לקריאה נוספת

אילת, משה, שמואל וכינון המלוכה בישראל, ירושלים:הוצאת מאגנס, ה'תשנ"ח. פרק ו': הושעת הגלעד. עמ' 115–128.
הערות שוליים

↑
להרחבה: צבי אילן, ‏לורנס אולפינט ו'ארץ הגלעד', קתדרה 27, דצמבר 1982, עמ' 162-141
↑  במאמר של אליהו אילת
↑
↑
| אזורים בארץ ישראל |
| --- | --- | --- |
| רמת הגולן וסביבתה | הר חרמון • טרכון • חורן • הבשן • רמת הגולן |  |
| הגליל והעמקים | הגליל העליון • אצבע הגליל • הגליל המערבי • הגליל התחתון • עמק יזרעאל • עמק חרוד • בקעת בית שאן |  |
| מישור החוף | מישור החוף הצפוני • הכרמל • חוף הכרמל • השרון • מישור חוף יהודה • גוש דן • מישור החוף הדרומי |  |
| הבקע הסורי-אפריקני | בקעת הירדן • עמק החולה • ארץ כינרות • עמק בית שאן • הערבה • בקעת ים המלח |  |
| מרכז שדרת ההר המערבית | הגלבוע • השומרון • הרי בנימין • הרי ירושלים • גוש עציון • השפלה • יהודה • מדבר יהודה • הר חברון |  |
| שאר עבר הירדן | הגלעד • ארץ המישור • עמון • מואב • הרי אדום |  |
| הנגב | הנגב הצפוני • חבל אשכול (חבל הבשור) • בקעת באר שבע • מכתשים בנגב • הר הנגב • מדבר פארן • הרי אילת |  |
שושלת (סדרת טלוויזיה)

| --- | --- |

 סוגה:  אופרת סבון
 יוצרים:  ריצ'רד ואסתר שפירו
 ארץ מקור:  ארצות הברית 
 שפות:  אנגלית 
 מקום התרחשות:  קולורדו 
 מספר עונות:  9 
 מספר פרקים:  220 
 תוכנית המשך:  The Colbys 
 הפקה
 מפיקים בפועל:  אהרון ספלינג, ריצ'רד שפירו, Douglas S. Cramer, אסתר שפירו 
 חברת הפקה:  ספלינג טלוויז'ן 
 הפצה:  CBS מדיה ונצ'רס 
 מוזיקה:  ביל קונטי 
 אורך פרק:  46 דקות
 שידור
 רשת שידור:  ABC 
 רשת שידור בישראל:  הערוץ הראשון CBS Drama
 תקופת שידור מקורית:  12 בינואר 1981 – 11 במאי 1989 
 קישורים חיצוניים
 דף התוכנית ב-IMDb
 
שושלת (באנגלית: Dynasty) היא סדרת דרמה המשכית אמריקנית מסוגת אופרת סבון, אשר שודרה בין השנים 1981 עד 1989.
הסדרה נוצרה על ידי אסתר וריצ'רד שפירו, והופקה על ידי אהרון ספלינג עבור רשת הטלוויזיה האמריקנית ABC.
הסדרה הייתה מועמדת לפרס גלובוס הזהב בשנים 1981–1986 בקטגוריית סדרת הדרמה הטובה ביותר בטלוויזיה, וזכתה בפרס בשנת 1984. בשנת 1985 הגיעה למקום הראשון במדרוג הסדרות בארצות הברית.
בשנת 2017 עלתה לשידור סדרה בשם זהה, המבוססת על סדרה זו.
עלילה

הסדרה "שושלת" מגוללת לאורך תשע עונות את סיפורם של בני משפחת קרינגטון, משפחת אילי-נפט מיליונרים מדנוור, קולורדו.
העונה הראשונה נפתחת בהכנות לנישואי בלייק קרינגטון (המגולם על ידי ג'ון פורסיית'), בעל חברת הנפט "דנוור קרינגטון", לקריסטל גראנט ג'נינגס (לינדה אוונס) שעבדה כמזכירה אצלו. בלייק הוא איש עסקים מחוספס וממולח, בעוד קריסטל היפה, התמימה וטובת הלב היא צעירה ממנו ורגישה. הכניסה לעולמם של הקרינגטונים לא קלה עבורה, והיא נאבקת בקושי רב על מקומה כגברת האחוזה ומנסה להתגבר על "קשיי קליטה" רבים.
לבלייק קרינגטון שני ילדים מנישואיו הראשונים: סטיבן (אל קורלי, שמוחלף בהמשך הסדרה בשחקן ג'ק קולמן) ההומוסקסואל, ופאלון (פמלה סו-מרטין, שמוחלפת בהמשך הסדרה על ידי השחקנית אמה סאמס), ילדת שמנת מפונקת ומשועממת שמתקשה להסתיר את קנאתה בנישואיו החדשים של אביה. פאלון מנהלת רומן סודי עם מייקל, נהג המשפחה. במקביל, על מנת להציל את אביה ממשבר כלכלי, היא מבטיחה ליריבו העסקי של בלייק, נשיא חברת "קולביקו" ססיל קולבי (לויד בוכנר), כי תינשא לאחיינו, ג'ף קולבי (ג'ון ג'יימס), בתנאי שססיל יסייע כלכלית לאביה. פאלון וג'ף מתחתנים.
בהמשך הסדרה מתגלה, כיאה לאופרת סבון, כי לבלייק שני ילדים נוספים, אמנדה (קתרין אוקסנברג) ואדם (גורדון תומפסון), וכן אחות למחצה בשם דומיניק דוורו (דיאן קארול).
בנוסף, העונה הראשונה מציגה את סיפור משפחת בלייזדל: מת'יו בלייזדל (בו הופקינס), מאהבה הראשון של קריסטל, שעובד כגאולוג אצל בלייק בחברת "דנוור קרינגטון", אשתו קלודיה (פמלה בלווד), שהשתחררה מבית חולים פסיכיאטרי, ובתם לינזי (קטי קורצמן), שסובלת מהנישואים העגומים של הוריה.
במהלך העונה הראשונה חושד בלייק כי אשתו הטרייה קריסטל מנהלת רומן עם מת'יו בלייזדל. כמו כן, בלייק מוטרד מפרשיית האהבים של בנו סטיבן, ובסערת רגשות הוא הורג את מאהבו של סטיבן, ובעקבות זאת מועמד לדין.
במשפט הרצח חושפת קלודיה בלייזדל את העובדה שניהלה רומן עם סטיבן. בתגובה, לוקח בעלה מת'יו את בתם לינזי ועוזב את דנוור. בעונה השנייה מתברר כי השניים נהרגו בתאונת דרכים (מת'יו "קם לתחייה" בעונה מאוחרת יותר כאשר הוא חוזר לדנוור על מנת לחטוף את קריסטל אהובתו. הוא מחזיק את בני משפחת קרינגטון כבני ערובה - ובסוף נדקר למוות על ידי סטיבן).
בפרק האחרון של העונה הראשונה נכנסת אישה מסתורית עם כובע ענק ומשקפי שמש לבית המשפט להעיד נגד בלייק במשפט הרצח. מתברר שמדובר באלקסיס קרינגטון (ג'ואן קולינס), אשתו הראשונה של בלייק, ערמומית, אלגנטית ונחשקת, ששבה לדנוור על מנת לנקום בבלייק על שגירש אותה מהעיר, התגרש ממנה והרחיק אותה מילדיה האהובים.
בראשית העונה השנייה מעידה אלקסיס נגד בלייק. היא עוברת לגור בסטודיו שבבעלותה בתוך אחוזת קרינגטון ומתחתנת עם ססיל קולבי על מנת להתנקם בבלייק. לאחר מותו של ססיל (בזמן חתונתם בבית החולים) הופכת אלקסיס לאשת עסקים שכל יעדה להפיל את בלייק ואת האימפריה הכלכלית שבנה. מאז ועד סוף הסדרה ממררת אלקסיס את חייו של בלייק, מתקוטטת עם קריסטל ומתחתנת עם מספר לא מבוטל של גברים.
המשולש בלייק-קריסטל-אלקסיס הפך לאייקון טלוויזיוני.
צוות השחקנים והדמויות > דמויות ראשיות

ג'ון פורסיית' בתפקיד בלייק קרינגטון - איל נפט עשיר והפטריארך של משפחת קרינגטון. בלייק הוא הבעלים של תאגיד דנבר-קרינגטון.
לינדה אוונס בתפקיד קריסטל קרינגטון - אשתו השנייה האלגנטית וטובת הלב של בלייק.
ג'ואן קולינס בתפקיד אלקסיס קולבי - גרושתו הערמומית והנקמנית של בלייק. אלקסיס היא אשת עסקים שאפתנית בעלת דחף בלתי פוסק לצבירת כוח ובעלת יצר נקמה עז.
הת'ר לוקליר בתפקיד סאמי ג'ו קרינגטון - אחייניתה השאפתנית והמניפולטיבית של קריסטל אשר נישאת לסטיבן קרינגטון.
גורדון תומפסון בתפקיד אדם קרינגטון - בנם הבכור האבוד של בלייק ואלקסיס. אדם נחטף כתינוק וגדל עם משפחה אחרת.
פמלה סו-מרטין/אמה סאמס בתפקיד פאלון קרינגטון - בתם הזוהרת של בלייק ואלקסיס.
אל קורלי/ג'ק קולמן בתפקיד סטיבן קרינגטון - בנו המופנם וההומוסקסואל של בלייק אשר לו יחסים מתוחים עם אביו.
מייקל נאדר בתפקיד דקס דקסטר - איש עסקים כריזמטי ומושא האהבה של אלקסיס אשר הופך מעורב במזימות השונות שלה.
קתרין אוקסנברג בתפקיד אמנדה קרינגטון - בתם הצעירה של בלייק ואלקסיס.
דיאן קארול בתפקיד דומיניק דוורו - זמרת ואשת עסקים עשירה אשר בהמשך מתגלה שהיא למעשה אחותו למחצה של בלייק קרינגטון שנולדה מרומן שניהל אביו מחוץ לנישואיו.
קתלין בלר בתפקיד קירבי אנדרס - בתו של המשרת של בני הזוג קרינגטון, אשר מעורבת במערכות יחסים רומנטיות עם חלק מהדמויות המרכזיות בסדרה.
פמלה בלווד בתפקיד קלודיה בלייזדל - אשתו השברירית של מתיו בלייזדל.
לויד בוכנר בתפקיד ססיל קולבי - איש עסקים רב עוצמה ויריבו הוותיק של בלייק, שמאוחר יותר מתחתן עם אלקסיס.
בו הופקינס בתפקיד מת'יו בלייזדל - גיאולוג והמאהב לשעבר של קריסטל, שנוכחותו יוצרת מתח בנישואיה עם בלייק.
צוות השחקנים והדמויות > דמויות משנה

ג'ון ג'יימס  בתפקיד ג'ף קולבי - אחיינו העשיר של ססיל קולבי, שמנהל רומן סוער עם פאלון.
טד מק'גינלי בתפקיד קליי פאלמונט - עורך דין ומושא האהבה של אמנדה קרינגטון.
טרי גרבר בתפקיד לסלי קרינגטון - קרובת משפחה רחוקה של משפחת קרינגטון עם עבר מורכב.
ליאן האנלי בתפקיד דיינה וורינג קרינגטון - מזכירה שהופכת להיות המאהבת של אדם קרינגטון ובהמשך מתחתנת איתו.
קאסי ייטס בתפקיד שרה קרטיס - אם אבלה.
דבורה אדייר בתפקיד טרייסי קנדל - מנהלת יחסי ציבור ויריבה של קריסטל.
לי ברג'ר בתפקיד ג'וזף אנדרס - המשרת המסור של בני הזוג קרינגטון ואביה של קירבי אנדרס.
כריסטופר קזנוב בתפקיד בן קרינגטון - אחיו הצעיר, המנוכר והממורמר של בלייק.
שידור הסדרה בישראל

הסדרה שודרה בישראל בשנות השמונים בערוץ 1 בימי ראשון בשעה 21:30: שש העונות הראשונות שודרו מיולי 1986 ועד קיץ 1989, ברצף; בדומה לסדרה שעמה התחרתה בארצות הברית, "דאלאס", ואשר קדמה לה באותה רצועת שידור, גם את "שושלת" ביקשו קברניטי רשות השידור לגדוע באיבה. ואולם, בניגוד ל"דאלאס", הפעם מחאת הציבור (ואחוזי הצפייה העצומים, אשר רוקנו את הרחובות בזמן שידורה), החזירו מקץ חודשים ספורים את הסדרה לאקרנים, ויתר עונותיה שודרו עד מאי 1991. בהמשך שודרה גם המיני-סדרה "שושלת: האיחוד". שידורים חוזרים של עונותיה הראשונות נצפו בראשית ימיה של זכיינית ערוץ 2 שידורי קשת בשעות הבוקר, ובאמצעות ערוץ הלווין STAR PLUS בסופי שבוע. מ-2013, היא שודרה בישראל שוב בערוץ CBS Drama במשך שני סבבי הקרנה מלאים, אותם החליפה החל מ-אוגוסט 2014 הסדרה הבת, "משפחת קולבי", שעד כה לא הוקרנה מעולם רשמית בישראל, וניתן היה לצפות בה רק בערוץ הלווין RTL PLUS בראשית שנות ה-90'.
מצב קוונטי

מצב קוונטי הוא אוסף פרמטרים של מערכת במכניקת הקוונטים. ישנן מספר דרכים מתמטיות ליצג מצב קוונטי, כשנפוצות ביותר הן פונקציית גל, וקטור מצב ומטריצת צפיפות, ומספר דרכים לרשום אותו כשהדרך הנפוצה ביותר היא סימון דיראק:  |\psi \rangle . עקב התכונות הייחודיות של מכניקת הקוונטים, מצב של מערכת קוונטית שונה מבחינות רבות ממערכת קלאסית. לדוגמה, עקרון הסופרפוזיציה הקוונטית קובע שמצב קוונטי יכול להיות צירוף של מספר מצבים קוונטיים אחרים בו-זמנית.
משמעות המושג

המצב הקוונטי נותן תיאור מלא של כל המשתנים הדינמיים של מערכת, כשכל האפיונים הקבועים שלה נתונים. לדוגמה, המצב של חלקיק יתאר את מיקומו ואת התנע שלו בהנחה שמסתו ידועה. במכניקת הקוונטים כל מידע (על המשתנים הדינמיים) נמצא במצב הקוונטי, אך ידיעת המצב אינה בהכרח מאפשרת ליחס ערך ודאי למשתנים אלו, בשל עקרון האי-ודאות. קביעה זו נובעת מהתיאור של מכניקת הקוונטים את המציאות. בתיאור זה משתנה של מערכת יכול להיות בסופרפוזיציה של ערכים ואין משמעות הדבר שיש לו את אחד הערכים אך הוא לא ידוע. לדוגמה חלקיק הנמצא בסופרפוזיציה של מיקומים שונים אינו שקול לחלקיק הנמצא באחד מהמיקומים אך איננו יודעים באיזה.
משמעות המושג > מדידות

מצב קוונטי משמש לניבוי והסבר של תופעות פיזיקליות רבות הנצפות בניסויים. הקשר בין המצב לתוצאות המדידות נתון על ידי חוק בורן, שנותן את ההסתברות לתוצאה מסוימת לפי המצב הקוונטי. כלומר, אם משתנה כלשהו נמצא בסופרפוזיציה של ערכים שונים, לא ניתן לדעת מה יהיה הערך שיתקבל כשהוא ימדד, אלא רק את הסיכוי לקבל כל ערך. מכך גם נובע שלא ניתן למדוד את המצב הקוונטי ישירות, כלומר, אין דרך לחלץ את כל המידע על מצבה של מערכת בודדת.
משמעות המושג > משתנים חבויים

טִבעה החדשני של מכניקת הקוונטים הניע פיזיקאים לחשוב שקיים מידע נוסף שאינו נכלל במצב הקוונטי. סוג זה של מידע נקרא משתנים חבויים. ההנחה היא שישנו תיאור בסיסי יותר של המערכת באמצעות משתנים אחרים האומר מהו המצב האמיתי וממנו יהיה ניתן להסיק בוודאות את תוצאות כל מדידה. בגישה זאת, המצב הקוונטי הוא רק תיאור אפקטיבי הנובע מכך שאיננו יודעים את המשתנים החבויים ואת החוקים המנחים אותם. בעקבות משפט בל התברר שכדי שמשתנים חבויים יתאימו לתורת הקוונטים הם אינם יכולים לקיים את עקרון המקומיות.
הצגה וסימונים

כדי לתאר מערכת צריך אוסף מספרים לפי כמות דרגות החופש של המערכת, כך שכל אוסף כזה יכול לייצג את המצב הקוונטי. דוגמאות לאוספים כאלו המסודרים במבנה מתמטי הן וקטור מצב, פונקציית גל, מטריצת צפיפות, שתי הזוויות של כדור בלוך או שני מספרים, m ו-l, המציינים את התנע הזוויתי.
פעמים רבות כתיבת המספרים, גם בצורת משתנים או וקטור, היא מסורבלת ואינה תורמת להבנת הרעיון או החישוב הנידונים ולכן סימון דיראק, המיצג מצב קוונטי כללי ללא פרטים שאינם נחוצים, הוא שימושי למדי. סימון זה גם תואם את הפורמליזם הנפוץ של מכניקת הקוונטים.
מצבי בסיס

ניתן לבטא כל מצב קוונטי  |\psi \rangle  כצירוף ליניארי (סופרפוזיציה) של מצבי בסיס
 |k_{i}\rangle
כאשר  c_{i} הם הקבועים המייצגים את המשרעת (האמפליטודה), וריבוע הערך המוחלט של האמפליטודה,  \left|c_{j}\right|^{2} הוא ההסתברות שבמדידה בבסיס  |k_{i}\rangle  המערכת תימצא במצב k_{j}.
תנאי הנירמול של פונציית הגל מכתיב שסך ההסתברויות יהיה שווה 1:
בסיס פשוט להבנה הוא הבסיס העולה מחקר מתנדים הרמוניים קוונטיים. במערכת זו לכל מצב בסיס  |n\rangle  יש אנרגיה
את שאר מצבי הבסיס ניתן לקבל על ידי אופרטורי יצירה והשמדה (אנ') (מסומנים כ־ {\hat {a}}^{\dagger } ו־ {\hat {a}}, בהתאמה):
כאשר  c_{n,n\pm 1} הם קבועים המשמשים לנירמול.
מצבים עצמיים

מצב עצמי הוא מצב של המערכת שאינו משתנה תחת הפעלת אופרטור מסוים. בניסוח אלגברי, מצב עצמי הוא וקטור עצמי של האופרטור. המצבים העצמיים של אופרטור הרמיטי מהווים בסיס שלם, כך שאפשר לפרוס כל מצב של המערכת בעזרת צירוף ליניארי שלהם.
מצבים עצמיים > הגדרה פורמלית

בהינתן אופרטור  {\hat {A}}, המצב  |\psi \rangle \neq 0 יקרא מצב עצמי של  {\hat {A}} אם קיים מספר מרוכב  \lambda  כך ש:
המספר המרוכב  \lambda  נקרא ערך עצמי של  {\hat {A}}.
עבור אופרטור הרמיטי מתקיים כי הערכים עצמיים  \lambda _{i} ממשיים וכל המצבים העצמיים  |i\rangle  של האופרטור ההרמיטי מהווים בסיס אורתונורמלי ושלם.
מצבים עצמיים > דוגמאות

משוואת שרדינגר היא משוואה שבאמצעותה ניתן למצוא את המצבים העצמיים של אופרטור האנרגיה (ההמילטוניאן). פתרונות המשוואה הם המצבים העצמיים של ההמילטוניאן, והם מצבים שאינם משתנים בזמן, כלומר מצבים יציבים, והערכים העצמיים של האופרטור הם ספקטרום האנרגיה של מצבי המערכת.
דוגמה אחרת היא אופרטור מדידת התנע הזוויתי. המצבים העצמיים שלו הם הפתרונות של מצבים שאינם משתנים לאחר סיבוב, כלומר מצבים בעלי סימטריה כדורית, ונקראים הרמוניות ספריות (כדוריות).
במודל אטום המימן, האורביטלים (הקליפות האלקטרוניות) הם מצבים עצמיים של ההמילטוניאן ושל אופרטור התנע הזוויתי (מכיוון שהוא איזוטרופי, כלומר סימטרי לסיבובים).
מצבים טהורים ומעורבים

מצב טהור הוא מצב שניתן לתיאור כווקטור יחיד או כסכום של וקטורי בסיס. מצב מעורב הוא מצב המורכב מהתפלגות סטטיסטית של מצבים טהורים, כלומר מצב שאינו סופרפוזיציה של מצבי בסיס, אלא שהוא אחד מתוך התפלגות סטטיסטית של מצבים.
התוחלת  \langle a\rangle  של גודל מדיד  A עבור מערכת במצב טהור  |\psi \rangle  ניתן על ידי
\langle a\rangle =\langle \psi |A|\psi \rangle =\sum _{i}a_{i}\langle \psi |\alpha _{i}\rangle \langle \alpha _{i}|\psi \rangle =\sum _{i}a_{i}|\langle \alpha _{i}|\psi \rangle |^{2}=\sum _{i}a_{i}P(\alpha _{i})
כאשר  |\alpha _{i}\rangle  הם מצבים עצמיים של האופרטור  A, ו- P(\alpha _{i}) היא ההסתברות שבמדידת מערכת במצב  |\psi \rangle , תוצאת המדידה תהא  a_{i} והמערכת תהא במצב
 |\alpha _{i}\rangle .
כדי לתאר התפלגות סטטיסטית של מצבים טהורים, כלומר מצב מעורב, יש להשתמש במטריצת צפיפות,  \rho . בכך מורחבת מכניקה קוונטית למכניקה סטטיסטית קוונטית. מטריצת צפיפות מוגדרת כך:
\ \rho =\sum _{s}p_{s}|\psi _{s}\rangle \langle \psi _{s}|
כאשר  p_{s} הוא שבר של כל צבר במצב  |\psi _{s}\rangle . הממוצע מעל הצבר של מדידת הגודל
 A על המערכת במצב מעורב הוא:
\left[A\right]=\langle {\overline {A}}\rangle =\sum _{s}p_{s}\langle \psi _{s}|A|\psi _{s}\rangle =\sum _{s}\sum _{i}p_{s}a_{i}|\langle \alpha _{i}|\psi _{s}\rangle |^{2}=tr(\rho A)
מתרחשים כאן שני סוגי ממוצעים – האחד הוא הממוצע מעל הבסיס הווקטורי של המצבים הטהורים, והשני הוא הממוצע הסטטיסטי מעל הצבר של המצבים הטהורים.
ראו גם

מכניקה קוונטית
מתנד הרמוני קוונטי
סימון דיראק
בסיס אורתונורמלי
פונקציית גל
אמפליטודה
מטריצת צפיפות
קיוביט
הערות שוליים

↑  R. Fitzpatrick, Quantum Mechanics course
| --- | --- |
בקרת זהויות :  GND: 4176600-3
תמים בן חמד אאל ת'אני

שייח' תמים בן חמד אאל ת'אני (בערבית: الشيخ تميم بن حمد آل ثاني; נולד ב-3 ביוני 1980) הוא האמיר המכהן של קטר, בנו הרביעי של האמיר הקודם חמד בן ח'ליפה אאל ת'אני. התמנה לאמיר קטר ב-25 ביוני 2013, לאחר התפטרותו של אביו. לפני מינויו לאמיר, שימש במגוון תפקידים ממשלתיים בקטר, ובין היתר קידם את אירועי הספורט הבינלאומיים במדינה.
שנותיו הראשונות

תמים נולד בדוחה בירת קטר. הוא הבן הרביעי של שייח' חמד בן ח'ליפה אאל ת'אני, והבן השני לאימו, שייח'ה מוזה, שהיא האישה השנייה, אבל הדומיננטית ביותר, מבין שלוש הנשים של אביו. תמים קיבל את חינוכו באנגליה שם סיים בהצטיינות בשנת 1997. לאחר מכן עבר לאקדמיה הצבאית המלכותית בסנדהרסט, וסיים את לימודיו שם ב-1998. לאחר לימודיו הצטרף לצבא הקטרי בדרגת סגן משנה.